Saɣim

Saɣim nyɛla bindirigu bali shɛli din be Ghana tudu yaɣili ŋɔ. Di nyɛla din niŋ bayana bee n zooi pam tudu yaɣili. Saɣim nyɛla bindiri shɛli tudu yaɣili nima ni tibigi pam bɛ biɛhigu ni. Di nyɛla bindiri shɛli bɛ ni mali kariwana zim, banchi zim ,kaʒiɛɣu bee chi zim m mondi li ka duɣiri ʒiɛri n tiri li, ʒiɛri yi kani di ku tooi n di.

 Ʒiɛri 
Ʒiɛri nyɛla din pahiri n diri saɣim ka di yi kani ti ku tooi n di saɣim. pɔi ka ti di ka boli bindirigu saɣim naɣila ʒiɛri m poli li. Baayan saɣim duɣibu bee mɔnibu , ʒiɛri nyɛ din yɛn duɣi shɛli pahi ka tooi di saɣim maa. Ʒiɛri balibu nyɛla din zooi,ŋan shɛŋa n-nyɛ; bira ʒiɛri,maan mahili, maan kuuni, sim moli ʒiɛri,abiɛ ,ayoyo, tukari kuuka, salin vɔɣu ni din pahi pahi. Ʒiɛri duɣibu binbɔra shɛŋa n-nyɛ;

 Ʒiɛ' vari
 Sim' moli
 Yalim 
 Zahim 
 Alibalisa 
 Naanzua 
 Nimdi 
 Kanwa 
 Saforinyom 
 Kpaligu ni din pahi pahi.
 Gabo
 Maagi
 Kom

 Din duɣiri shɛm 
Saɣim nyɛla bindiri mondili. Zim n nyɛ di bin bɔri kpeeni. So'shɛŋa ŋan doli m mondi li n dɔ gbunni ni ŋɔ.

 A yen malila buɣim ka tam duɣu daanga zuɣu.
 Toomi Kariwana zim(zim maŋli) m buli ni kom viɛnyɛliŋga ka di bi niŋ kpulakpula
 Kpaami moli shɛli a bun zali n niŋ duɣu maa ni ka tiɣisi buɣim niŋ kamani minti anu
 Toomi saɣaduɣu kukɔɣili shɛli din tam duɣu maa ni shɛli n zali
 Pa pami zim maŋli (kariwana zim) ni kunkuntɛ (banchi zim) saɣi duɣu maa ni belabela
 Monima bee damm gilii viɛnyɛlinga di yɛn che ka di bi niŋ saɣi kpila
 Boomi bee tɔhimi saɣi duɣu kukɔɣili maa shɛli n niŋdi saɣim maa ni di yɛn che ka di baligi li
 Moni mi saɣim maa hali ka di ti moogi viɛnyɛla 
 Pa siɣisim buɣim maa bee tulim maa 
 Nyuhimi saɣituliga maa n niŋ ŋmana ni

 Di daafaani nim 
Saɣim nyɛla bindir'shɛli din anfaani nim zooi pam n ti ŋun kam diri li. Ŋan shɛŋa n-nyɛ;

 Di nyɛla din kpaŋsiri ka pahiri yaa daadam kɔbituɣa ni 
 Ʒiɛri maa yurayura maa nyɛla din pahiri ti Ʒim
 Ʒiɛri maa lahi nyɛla din kpaŋsiri ningbuna ni kom 
 Saɣim dibu nyɛla din soŋdi zoori daadam hankali
di nyɛla din taɣiri daadam nyevuli.
Nimdi maa bim maa chɛ ka ninsalinim koba zoora

 Kundivihira 

Pubu:Bindirigu
Pubu:Lahabaya zaa